Parkeergarages – Is Dit Net Ek Of Is Als Tos? | Watkykjy
Die alternatief daartoe om jou kar aan die genade van lapswaaiers oor te laat is om in 'n parkade te parkeer, veral as jy ongelukkig genoeg is om 'n winkelsentrum te besoek. En dit kom met 'n eiesoortige frustrasie.
Jy moet agter een of ander onbeholpe dame wag dat sy eers met die helfte van haar bolyf by die karvesnter uithang om haar parkeerkaartjie by te kom. Sy kom dan agter dat haar tiete dit nie oor die half-oop venster gaan maak nie en wurm terug in die kar in sodat sy kan reverse, wat 'n kettingreaksievir jou en almal agter jou tot gevolg het. As jy gelukkig is, sal daar iemand reg langs die boom gate staan om die kaartjie te oorhandig – bietjie van 'n simpel sisteem as jy in ag neem dat hierdie outomatiese arms en drukkers juis daar geplaas is sodat niemand as kaartjie-oorhandiger aangestel hoef te word nie.
Ná jou inkopies is dit eers tyd vir parkering betaal. Omdat jy net R50 by jou het en die masjien nie jou R2 muntstuk wil vat nie (al is hy warm gevryf teen die betaalpaneel), stap jy met 'n halwe kilo se kleingeld weg. En bewaar jou siel as jy die kaartjie wegbliksem. Mens kan net nie wen nie.